**ОТЧЕТ**

**ЗА ДЕЙНОСТТА НА ИНСПЕКТОРАТА**

**В МИНИСТЕРСТВОТО НА ТРАНСПОРТА,**

**ИНФОРМАЦИОННИТЕ ТЕХНОЛОГИИ**

**И СЪОБЩЕНИЯТА ПРЕЗ 2017г.**

**(Резюме)**

Съгласно утвърдения от министъра на транспорта, информационните технологии и съобщенията Годишен план за дейността на Инспектората в МТИТС за периода 01 януари – 31 декември 2017 г. са поставени следните годишни цели:

- постигане на законосъобразно и ефективно функциониране на администрацията, чрез отстраняване на констатираните слабости и нарушения, въз основа на изпълнение на предложени мерки и препоръки;

-предотвратяване и отстраняване на нарушения при функционирането на администрацията, подобряване на дейността;

правилно прилагане на законодателството, свързано с дейността на администрацията;

-осигуряване на механизми за превенция, противодействие и разкриване на корупционни практики в МТИТС и във второстепенните разпоредители с бюджет към министъра;

-осъществяване на административен контрол по Закона за предотвратяване и установяване на конфликт на интереси;

-осигуряване качество на контролната дейност;

-осигуряване на необходимите професионални знания и умения на инспекторите, чрез повишаване на квалификацията.

1. Извършени планови проверки

За периода от 01.01.2017 г. до 31.12.2017 г. Инспекторатът в МТИТС е извършил 24 бр. проверки, възложени със заповед на министъра на транспорта, информационните технологии и съобщенията и са изпратени писма с препоръки за отстраняване на установените нарушения, нередности и пропуски до проверените структури.

За постигане на поставените цели са извършени 15 бр. планови проверки, което представлява 100% от включените проверки в Годишния план за дейността на Инспектората за 2017 година, утвърден от министъра на транспорта, информационните технологии и съобщенията.

Извършени са 7 броя планови проверки за оценка на ефективност и корупционен риск в Национална многопрофилна транспортна болница „Цар Борис III“ – гр. София, в административни звена в МТИТС - 2 бр., „Авиоотряд 28“, Многопрофилна транспортна болница – гр. Пловдив, Изпълнителна агенция „Морска администрация“, Изпълнителна агенция „Железопътна администрация“.

През отчетния период са извършени 3 бр. тематични проверки в МТИТС и Изпълнителна агенция „Автомобилна администрация“, 4 бр. проверки за подаване на декларации за имотно състояние по чл.29, ал.2 от ЗДСл/чл.107а,ал.4 от КТ и Закона за предотвратяване и установяване на конфликт на интереси и 1 бр. относно изпълнението на дадените препоръки/предложения от Инспектората при извършени проверки в съответните административни структури за предходната година.

II.Извършени извънпланови проверки

За отчетния период Инспекторатът е извършил 9 бр. извънпланови проверки, възложени със заповед на министъра на транспорта, информационните технологии и съобщенията, като 6 бр. от извънплановите проверки са извършени по постъпили сигнали в МТИТС, 1 бр. по разпореждане на министъра на транспорта, информационните технологии и съобщенията и 2 бр. проверки, извършени по разпореждане на прокуратурата.

През 2017 г. в Инспектората са постъпили/насочени общо 26 броя сигнали от граждани и организации срещу неправилни/незаконосъобразни действия/бездействия на служителите от администрациите, от тях проверени от Инспектората по заповед/резолюция на министъра на транспорта, информационните технологии и съобщенията - 21 бр., 3 броя сигнали са препратени по компетентност, а 2 броя са приключени на основание чл. 124 от АПК въз основа на докладни записки от ръководителя на Инспектората, одобрени от министъра на транспорта, информационните технологии и съобщенията.

В резултат на извършените проверки от Инспектората през 2017 г. са направени 3 бр. предложения за образуване на дисциплинарни производства. Образувани производства – 3 бр. Наложени наказания – няма.

Най-често срещаните нарушения и пропуски, установени от Инспектората в хода на проверките, извършени по повод постъпили сигнали по АПК или планови проверки са следните: неправилни/незаконосъобразни действия/бездействия на служители от администрацията, не предоставяне на качествени административни услуги на гражданите, неспазване на сроковете за предоставяне или отказ за извършването на услуги, нарушения, свързани с неспазване на вътрешноведомствени документи, некоректно попълване на декларациите за имотно състояние по Закона за държавния служител, Кодекса на труда, както и по ЗПУКИ, както и неспазване на сроковете за подаване на декларациите, нарушения при прилагането на нормативната уредба, отнасяща се назначаването и преназначаването на служители по служебни и трудови правоотношения, кариерното им развитие, оценка на трудовото им изпълнение и административния процес,

Причините за допуснатите нарушения накратко са следните: неизпълнение и/или забава при изпълнението на служебните задължения, непознаване на нормативната уредба, незаинтересованост, липса на вътрешни актове, както и не актуализирането им, липса или занижен контрол, ненавременна комуникация и координация между отговорни дирекции по конкретен случай, непълноти, противоречиви норми в нормативната уредба и вътрешните актове и др.

През отчетния период Инспекторатът в МТИТС е инициирал 44 бр. промени във вътрешноведомствените актове на проверяваните административни структури и промени в нормативни актове.

Общият брой на дадените препоръки/предложения въз основа на направените констатации в хода на извършените планови и извънпланови проверки от Инспектората през 2017 г. е 168 броя.

През 2017 г. бе утвърден от министъра на транспорта, информационните технологии и съобщенията Антикорупционен план 2017 г. за изпълнение на Националната стратегия за превенция и противодействие на корупцията в Република България 2015 г. – 2020г. от Министерството на транспорта, информационните технологии и съобщенията и второстепенните разпоредители с бюджет към министъра на транспорта, информационните технологии и съобщенията, във връзка с изпълнение на мярка 5.8. от Плана за изпълнение на мерките по Националната стратегия за превенция и противодействие на корупцията в Република България 2015г. – 2020г.

За изпълнението на плана от МТИТС и второстепенните разпоредители с бюджет към министъра на транспорта, информационните технологии и съобщенията са изготвени от Инспектората шестмесечен и годишен отчет до министъра на транспорта, информационните технологии и съобщенията.